
ประกาศเทศบาลตำบลปทุมรัตต์
เรื่องขอให้ตรวจสอบรายการที่ดินและสิ่งปลูกสร้าง ( ภ.ด.ส. 3 )

ประจำปี พ.ศ.2567
.................................................................................................................................
ตามพระราชบัญญัติภาษีที่ดินและสิ่งปลูกสร้าง พ.ศ 2562 มาตรา 30 “ กำหนดให้องค์กรปกครองส่วนท้องถิ่นจัดทำบัญชีรายการที่ดินและสิ่งปลูกสร้างโดยต้องแสดงประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้างและรายละเอียดอื่นที่จำเป็นแก่การประเมินภาษี ตามระเบียบที่รัฐมนตรีว่าการกระทรวงมหาดไทยประกาศกำหนด และให้ประกาศบัญชีดังกล่าว ณ สำนักงานหรือที่ทำการขององค์กรปกครองส่วนท้องถิ่นหรือสถานที่อื่นด้วยความที่เห็นสมควร ภายในเขตองค์กรปกครองส่วนท้องถิ่น  เป็นเวลาไม่น้อยกว่า 30 วัน พร้อมทั้งให้จัดส่งข้อมูลที่เกี่ยวข้องกับผู้เสียภาษีแต่ละรายตามประกาศบัญชีดังกล่าว ให้ผู้เสียภาษีรายนั้นทราบด้วย” มาตรา 31“ ในกรณีที่ปรากฏว่าบัญชีรายการที่ดินและสิ่งปลูกสร้างที่ได้จัดทำขึ้นไม่ถูกต้องตามความเป็นจริง ให้ผู้บริหารท้องถิ่นมีอำนาจสั่งให้แก้ไขเพิ่มเติมบัญชีรายการที่ดินและสิ่งปลูกสร้างได้” มาตรา 32 “ ในกรณีที่ผู้เสียภาษีเห็นว่าบัญชีรายการที่ดินและสิ่งปลูกสร้างที่ได้จัดทำขึ้นไม่ถูกต้องตามความเป็นจริง ให้ผู้เสียภาษียื่นคำร้องต่อผู้บริหารท้องถิ่นเพื่อขอแก้ไขให้ถูกต้องได้” และเมื่อได้รับคำร้องตามวรรคหนึ่ง ให้ผู้บริหารท้องถิ่นมีคำสั่งให้พนักงานสำรวจดำเนินการตรวจสอบข้อเท็จจริงอีกครั้งหนึ่งโดยเร็ว ในกรณีต้องแก้ไขบัญชีรายการที่ดินและสิ่งปลูกสร้าง ให้ผู้บริหารท้องถิ่นดำเนินการแก้ไขบัญชีรายการที่ดินและสิ่งปลูกสร้างให้ถูกต้อง


เทศบาลตำบลปทุมรัตต์ขอประกาศรายการที่ดินและสิ่งปลูกสร้าง ( ภ.ด.ส 3 )              ประจำปี พ.ศ. 2567 เพื่อแจ้งให้เจ้าของทรัพย์สินทำการตรวจสอบข้อมูลตามรายการ ณ บอร์ดประชาสัมพันธ์เทศบาลตำบลปทุมรัตต์ หากเห็นว่าไม่ถูกต้องตามความเป็นจริง ให้เจ้าของทรัพย์สินยื่นคำร้องขอแก้ไข โดยยื่นต่อนายกเทศมนตรีตำบลปทุมรัตต์ เพื่อขอแก้ไข ณ กองคลัง สำนักงานเทศบาลตำบลปทุมรัตต์ ภายใน 15 วัน นับตั้งแต่วันที่ได้รับแจ้งบัญชีรายการที่ดินและสิ่งปลูกสร้าง ในวัน และ เวลา ราชการ เพื่อจะได้แก้ไขให้ถูกต้องและหากไม่ได้ยื่นคำร้องขอแก้ไขภายในระยะเวลาที่กำหนด เทศบาลตำบลปทุมรัตต์จะถือว่าท่านยอมรับบัญชีรายการที่ดินและสิ่งปลูกสร้างตามที่เทศบาลตำบลปทุมรัตต์แจ้งไป
ประกาศ ณ วันที่ 25 เดือน มกราคม พ.ศ. 2567

(นายสามารถ  จันทร์โสภา)
นายกเทศมนตรีตำบลปทุมรัตต์
